**«Кел, Жаңа жыл, біздерге!» ертеңгілігі.**

**«Аққулар» ортаңғы топ.**

**Мақсаты:**

Балаларға мерекелік көңіл күй тудыру; шыршаның қалай әдемі де сәнді безендірілгеніне, балалардың Аяз атаның, Ақшақардың, Тауықтың карнавалдық киімдеріне назар аударту; көңілді ойындар ойнату, достық қарым - қатынас ояту, бірлескен ойындар ойнату.
Қатысушылар: жүргізуші, Аязата, Ақшақар, Ит, Аққала, Аю, балалар, ата - аналар.
*Әуен ойналады «Жаңа жыл» (Дәрібаевтар) басы***Жүргізуші:** (жүргізушінің дауысы тыс жерден шығады)

Тезірек, тездетіп мында жиналыңдар.

 Басталады Жаңа жылдық карнавал,

Маска да бар, би де бар, асығындар,

Шырша жанында қонақтарды қарсы алыңдар.

Аязата шақырғанның бірі дағы қалмайды.

Басталады, басталады, жаңажылдық карнавал!

Карнавалдың иелерін қарсы алайық!

*(музыка ойналады, қол шапалақтау, балалар кіреді)***Жүргізуші:** Армысыздар, аяулы ұстаздар, ата - аналар! Сәлеметсіздер ме, балалар. Сендер бүгін, сәнді киініп, әдемі болып кетіпсіңдер. Мына жерде орман аңдары, сүйікті ертегілеріміздің кейіпкерлері де жетіпті. Ал, бүгін балалар, қандай мереке?
**Балалар:** Жаңа жыл!
**Жүргізуші:** Жаңажылдық ертеңгілігімізді ашудағы құттықтау сөзді ақыл білім ұясының білікті басшысы Татьяна Николаевнаға береміз.
**Жүргізуші:** Осындай ғажап тілекпен біз енді ертегілер еліне саяхат жасап, жаңа жылымызды әрі қарай мерекелейік. Балалар бүгін біз Жаңа жылды қарсы алуға жиналдық.

**Жүргізуші:** Балалар, ортамыздағы әсем не?
**Балалар:** Шырша!
**Жүргізуші:** Шыршамыз қандай әдемі! Ойыншықтары неткен көп! Ал, кім бізге шыршаға арналған тақпақтарын айтып береді екен?

**Ертілес:**

Аспан жерге төгеді,

Ақ күмісін уыстап,

Жаңа жылда келеді,

Бізге қарай жылыстап.

Міне тағы келіп тұр,

Жаңа бір жыл балалар,

Жадыратып жер үстін,

Төрімізге ол шыққан.

**Ислам:**

Кел жаңа жыл,біздерге,

Кел жаңа жыл,жаңа жыл.

**З.Темірлан:**

Жаңа жылым мол болсын,

Басқан қадам оң болсын.

Төрлі,Төрле Жаңа жыл,

Бізге Құтты жыл болсын.

**Аян:**

Тілеймін мен бар әлемге,

Дос көп болсын жаңа жыл.

Ата-әже,ата-әже,

Құтты болсын жаңа жыл!

**Жүргізуші:** Жарайсындар, қандай жақсы тақпақтар!

**Жүргізуші:** Балалар, бізде шыршамыз бар, әдемі киінген балаларымыз бар, ата - аналарымыз, көрермендеріміз де бар екен, енді, біздің жаңа жылдық мерекемізге кім жетпейді?
**Балалар:** Аяз ата, Ақшақар.
**Жүргізуші:** Кәне, онда Аяз атаны шақырайық. Бар дауыспен айқайлайық.
**Балалар:** Аязата, Аязата (деп 2 рет айтқанда, қорылдаған дауыс шығады)

**Жүргізуші**:Балалар,қараңдаршы бір жерде қорылдаған дауыс шығады,бұл ненің дауысы?

*(Қорылдаған дауыс істіледі, әуен ойналады)*

**Аю:**Ой мынау неғылған айқай? Не шу? Мында не болып жатыр?Ұйқымды бұздыңдар ғой?

**Жүргізуші:**Сәлеметсіз бе,аю. Мында біз мереке тойлап жатырмыз.

**Аю:** Қандай мереке?

**Жүргізуші:** Біз жаңа жыл мерекесін тойлап жатырмыз. Келіңіз қосылып бізбен мереке тойлаңыз.

**Аю:** Ой, мында менің қонжықтарымда жүр екен ғой. Тойласам тойлайын.

**Жүргізуші:** Аю, сіз бізге не әкелдіңіз?

**Аю:** Сендер білесіңдер ме? Мен нені жақсы көремін?

**Балалар:** Бал.

**Аю:** Сендер маған өнерлеріңді көрсетсеңдер мен осы балды сендерге қалдырамын. Мінекей тәрбиеші апайға балды тапсырдым, топта берер.

**Жүргізуші:**Аюжан біздің балалардың өнерлері көп.

Жаңа жылдың түнінде
Жасыл шырша түбінде.

Ән керемет шырқалады,

Тамаша би биленеді.

***Би: «Хафанана»***

**Аю:**Балалар мен сендермен ойын ойнағым кеп тұр. Кәнекей менің қонжық-тарым келіңдер ойын ойнаймыз.

***Ойын: «Қолғаптың сыңарын тап»***

**Жүргізуші:** Өнеріміз осымен таусылмайды, балалармен қосылып шыршаны айналып ән шырқайық.

**Ән:** «Ахау, Жаңа жыл!»
**Аю:** Балалар қандай өнерлісіңдер, ал менің әлі де болса ұйқым кеп тұр. Мен сендермен қоштасып барып ұйықтайын. Сау болыңдар!

**Жүргізуші:** Аю сау болыңыз.

**Жүргізуші:**Балалар, бүгінгі біздің кешіміздің қонақтары кешігіп жатыр ғой. Қанекей барлығымыз шақырайық.

**Балалар:** Аяз ата, Ақшақар! (әуен ойналады)
**Жүргізуші:** Аяз ата, Ақшақар келе жатыр ғой деймін, шақырайық, қол соғайық, болған қиындықтарды ұмытайық!
**Балалар:** Аяз ата, Ақшақар!
*(әуен ойналады, Аяз ата кіріп келеді)*

**Аязата:**

Сәлеметсіңдер ме, балалар!
Күнтізбеде қалыпты жалғыз ғана бір парақ,
Дайындалдым жыл бойы,
Жолға шығар келді уақ!
Шақырымды жүздеген
Басып өту мен үшін
Жаңа жылдың түнінде
Жасыл шырша түбінде.
Кездессем деп сендермен,
Таратсам екен сыйлықтар,
Одан асқан не сый бар.
Сендерді көргеніме сондай бақыттымын!

**Ақшақар: (Лаура)**

Ақшақармен аппақпын,

Қардан да аппақ сұлумын.

Алып келдім алғашқы,

Жаңа жылдың жылуын.

**Аяз ата:** Балалар, мына шыршамыз көңілсіз тұрған сияқты ғой. Кәне, сиқырлы сөздерімізбен оның шамдарын жарқыратайық!
**Қуант бізді, таңырқат шамдарыңды жарқырат! (3 рет айту керек)**

**Балалар:** Қуант бізді, таңырқат шамдарыңды жарқырат.(қолдарын шапалақтатады) Шырша жарқырайды.
**Жүргізуші:** Аяз ата, Ақшақар сіздерге өте қуанышытымыз! Төрлетіңіз! Бізбен бірге мерекемізді тойлап, балалардың өнерлерін тамашалаңыздар.

**Раджан:**

Жүзімізге күлкі ойнап,

Қанаттанды жанымыз,

Жаңа жылды біз тойлап,

Шаттанады бәріміз.

Безендіреді шыршаны,

Жыл қуантты баршаны,

Той-маскарад басталды,

Аяз оны басқарды.

**Нұрай:**

Мұздан моншақ тағынып,

Күміс қырау жамылып,

Ортада тұр Ақшақар,

Көптен күтіп сағынып.

Кел билейік,сенімен,

Деймін тартып жеңінен,

Еріп кетпе Ақшақар,

 Адамдардың демімен.

**Томирис:**

Шыршамызда қаншама,

Түрлі-түсті шырақтар.

Күлгін түсті тоқаштар,

Жарқыраған алтын бар.

**Рахымжан:**

Далада қар борайды,

Ақ мамыққа орайды.

**Элина:**

Жаңа жылым мол болсын,

Басқан қадам оң болсын,

Төрле,төрле жаңа жыл,

 Бізге құтты жол болсын.

**Рамазан:**

Аппақ тонға оранып,

Базарлықты мол алып.

Келді алыс сапардан,

Аяз ата оралып.

**Аяз ата:** Бәрекелді, бәрекелді.

**Жүргізуші:** Аяз ата біздің балалар сіздермен бірге шыршаны айналып ән айтамыз деп жатыр.Сіздерді ортаға шақырамыз. Балалар енді бәріміз шыршаны айнала әсем әнімізді айтайық.
***Ән: «Шырша» (****шыршаны айналып топпен орындаймыз).*

**Жүргізуші:** Жарайсыңдар балалар, енді бәріміз орнымызға отырайық.

**Аяз ата:**Ал балалар мен де сендермен бір ойын ойнағым кеп тұр.

***Ойын: «Қаппен жүгіру»***

*(Осы кезде есік қағылады, әуен ойналады, екі беті қызарып, Аққала кіріп келеді)****.***

**Аққала:**Сәлеметсіңдерме балалар,маған Ертөстік балабақшасы керек еді. **Жүргізуші:**Ия,бұл сіз іздеген Ертөстік балабақшасы.

**Аққала:** Маған «Аққулар»тобы керек еді, оларда мереке бар деп естідім.

Сол мерекеге асығып келе жатырмын.

**Жүргізуші:** Аққала дәл сол іздеген топ біздер. Қош келіпсіз.

**Аққала:** Рахмет, балалар мен сендерді жаңа жыл мерекесімен құттықтаймын. Балалар сендермен көңіл көтергім келіп тұр. Билегілерің келе ме? Ал, ендеше билейік.

**Би:** Ламбада

**Жүргізуші:** Бізде өте қуаныштымыз, келгеніңізге рахмет.Аққала төрлетіп біздің балалардың өнерін тамашалаңыз.

**Жүргізуші:**

Құтты болсын жаңа жыл, барша халық.

Қуанышқа, шаттыққа тамсанайық.

Бірімізге шынайы тілек тілеп,

Бар әлемге бақытпен жар салайық!

***Ал енді балалардың тақпақтарын тыңдайық:***

**Амир**:

Біздің байтақ далада,

Асқар тауда, қалада.

Биыл ғажап іс болды,

Таңғажайып қыс болды.

**Санжар:**

Кәне достар тұрмайық,

Қарсы алайық жыл басын.

Қызықтан бос қалмайық,

Шырша жыры самғасын.

**Рустам:**

Шырша тауда туыпты,

Шырша тауда өсіпті.

Енді бізге қонаққа

Жасыл болып келіпті.

**Аңсаған:**

Шыршаға бардық,

Әсем ән салдық.

Аяз атадан

Сыйлықтар алдық.

**Бахтияр:**

Ойыншықтар тізілген

Шырша бізге қарап тұр.

Қандай жақсы керемет

Мерекеміз жаңа жыл.

**Сұлтан:**

Жаңа жылмен, жаңа жылмен,

Құттықтаймыз әрине.

Әкемізді, анамызды,

Қонақтардың бәрін де!

Бір топ бала сырғанап,

Би билейік, зырлайық,

Қалды артта қар алып,

Іздерінен қар ұшып.

**Жүргізуші:**

Жана жыл келді о, міне,

Далама, қалама, жеріме.

Шаттыққа бөлеп әр үйді,

Шыға ғой мінің төріме.

**Би: «Аққала» (қыздар)**

**Аққала:** Рахмет балалар.Балалар мен сендермен бір ойын ойнағым кеп тұр.

**Ойын: «Қар жинау»**

**Жүргізуші:** Балалар, қараңдаршы кім келе жатыр.

*(әуен ойналады, ит кіріп келеді)*

**Ит:** Салеметсіңдер ме балалар. Мен жыл басымын. Сендермен танысуға келдім, сендердің қандай өнерлі екендеріңді көргім келеді.

**Ерсұлтан:**

Аппақ қардай береке

Даламызда самғасын.

Жаңа жылдай мереке

Таба берсін жалғасын.

Әсем шырша сәнденген,
Өз аңдарын күтеді.
Жаңа жылмен бірге біз,
Орманға кеп жетеді.
**Жүргізуші:** Қош келдің жыл басы. Төрлетіңіз, әрине біздің балалардың өнерлерін тамашалаңыз.

Жаңа жыл келді

Азаймасын ән мен жыр

Ел көңілін көтерсін

Құтты болсын жаңа жыл!

*Балалардың тақпақтарын тамашалаңыздар:*

**Алинур:**

Қуантып елді

Жаңа жыл келді.

Өсетін болдым,

Бір жасқа енді.

**Инабат:**
Қыс келді, Қыс келді.
Ақтарып ақ қарды.
Қызыл ала шапаны
Сағындым Аяз атаны.

**Б.Темірлан**:

Әдемілеп біз ілген

Ойыншықтар тізілген

Қандай әсем шыршамыз

Ән шырқайық бәріміз.

**Дария:**

Жасыл шырша орманнан,

Бізге арнайы келіпті

Ойыншығын балалар,

Шыршаға әсем іліпті.

Тамаша, тамаша,

Шыршамыз тұр жараса,

Басында әсем жұлдызы,

Көз тоймайды қараса.

**Амирхан:**

Той, мереке, салтанат

Думандатты шартарап

Келді міне жаңа жыл

Тартуларын арқалап.

**Аңсар:**

Ару Жаңа жыл жаңа,

Әнде жаңа, жыр жаңа.

Айналады балада,

Жасыл шырша басында.

Тақпақ айтып қуанар

Келді ару жап –жаңа

Аппақ біздің далаға,

Жаңа жыл ғой Жаңа жыл.

**Жүргізуші:**

Жаңа жылға сәніміз

Біздің айтар әніміз.

***Ән: «Шыршаға бардық»***

**Ит:** Жақсы өнерлі екенсіңдер. Менде сендермен би билегім келіп тұр. Менімен билейсіңдер ме?

**Би:** «Жаңа жыл» *(Бәйтерек тобы «Жаңа жыл әні»)*

 **Жүргізуші:** Балалар, сендерге мереке ұнады ма? Ал сыйлық алғыларың келе ме? (подарки)

**Аяз ата:** Балалар, мен сендерге сыйлықтар алып келдім. Бұл сыйлықтарды апайларыңа тастап кетем, топта сендерге таратып береді.

**Жүргізуші:**

Жаңа жыл – жаңа қадам, жаңа бағыт,

Болашақ сыйлайтындай жаңа бақыт.

Ит жылы кеп қалды ортамызға,

Жақсылықпен жалғассын жаңа уақыт.

**Аяз ата:** Ал қазір жаңа жылдық «Қар шашу»

**Бәрі.**
Біз тілейміз жаңа жылдық шаттықты
Біз тілейміз жаңа жылдық бақытты.

**Аяз ата:**
Жаңа жылда, балалар, тек қуаныш көріңдер.
Ауырмаңдар ешқашан, мықты болу өзіңнен.
Жаңа жылда, балалар, тек жақсылық көріңдер.
Сау болыңдар, балалар!

**Балалар:** Сау болыңыз!

**Жүргізуші:** Құрметті қонақтар, балалар! «Кел, Жаңа жыл, біздерге!» атты мерекеміз аяқталып қалды. Осындай керемет өтуге ат салысып жүрген ата-аналар, әріптестерім сіздерге де мың алғыс! Көріп тамашалағандарыңа рахмет. Жаңа жыл құтты болсын, отбастарыңызға тек бақыт пен қуаныш әкелсін!!!